KSA stel nuus-konferensie tot Saterdag uit | Netwerk24
03 Desember 2019 15:01
Thabang Moroe, Krieket Suid-Afrika se beleërde uitvoerende hoof, sal die media vanaand te woord staan. Foto: Gallo Images
Thabang Moroe, uitvoerende hoof van Krieket-Suid-Afrika, en die president van dié beheerliggaam, Chris Nenzani, sou die media Dinsdagaand te woord staan oor die chaos wat tans in SA krieket heers, maar het die nuuskonferensie op die nippertjie tot Saterdag uitgestel.
KSA het 'n paar uur nadat hy 'n uitnodiging gerig het aan die media om 'n nuuskonferensie om 18:00 by sy hoofkwartier by te woon, 'n e-pos uitgestuur waarin hy sê dis nou tot Saterdagmiddag uitgestel.
Die rede wat hiervoor aangevoer word, is dat KSA se raad Saterdagoggend gaan vergader en dat verskeie belangrike besluite geneem sal word.
KSA sê in sy e-pos hy sal hieroor terugvoer gee in Saterdag se nuuskonferensie. Hierdie konferensie sal ook regstreeks op YouTube uitgesaai word.
Meer oor: Krieketskrywers | Ksa | Chris Nenzani | Thabang Moroe | Krieket Suid-Afrika | Akkreditasie | Skrywers